和萬元亨舍人送芡實
作者：虞儔
朝代：宋

paragraphs: 吳興魚稻鄉，來視刺史印。
適丁饑饉後，倉廩無餘藴。
當饋不下嚥，寧望饌中雋。
年來稻如雲，便覺摇其吻。
豐年百物熟，天意毋寧靳。
君侯有佳惠，芡實粲光潤。
東山願不違，南蕩居其近。
此物舊知名，採擷手自引。
剖蚌訝珠還，泣蛟疑淚迸。
軟溫新剝肉，飣餖初嘗醖。
遺我水之濱，此意君其問。